CELEX: 52011DP0277
Language: et
Date: 2011-06-23 00:00:00
Title: Kodukorra artikli 51 (komisjonide ühised koosolekud) muutmine Euroopa Parlamendi 23. juuni 2011 . aasta otsus Euroopa Parlamendi kodukorra artikli 51 (komisjonide ühiste koosolekutega menetlus) muutmise kohta (2010/2061(REG))

18.12.2012   
            
            
               ET
            
            
               Euroopa Liidu Teataja
            
            
               CE 390/66
            
         Neljapäev, 23. juuni 2011Kodukorra artikli 51 (komisjonide ühised koosolekud) muutmine
   P7_TA(2011)0277
   Euroopa Parlamendi 23. juuni 2011. aasta otsus Euroopa Parlamendi kodukorra artikli 51 (komisjonide ühiste koosolekutega menetlus) muutmise kohta (2010/2061(REG))
   2012/C 390 E/08
   
      Euroopa Parlament,
   
               —
            
            
               võttes arvesse komisjonide esimeeste konverentsi esimehe 11. märtsi 2010. aasta kirja ning keskkonna-, rahvatervise- ja toiduohutuse komisjoni esimehe 25. märtsi 2010. aasta kirja;
            
         
               —
            
            
               võttes arvesse kodukorra artikleid 211 ja 212;
            
         
               —
            
            
               võttes arvesse põhiseaduskomisjoni raportit (A7-0197/2011),
            
         
               1.
            
            
               otsustab teha kodukorras järgmise muudatuse;
            
         
               2.
            
            
               tuletab meelde, et muudatus jõustub järgmise osaistungjärgu esimesel päeval;
            
         
               3.
            
            
               teeb presidendile ülesandeks edastada käesolev otsus teavitamise eesmärgil nõukogule ja komisjonile.
            
         
               KEHTIV TEKST
            
            
               MUUDATUSETTEPANEK
            
         
               
                  Muudatusettepanek 1
               
            
         
               
                  Euroopa Parlamendi kodukord
               
               
                  Artikkel 51
               
            
         
               
                  
                     Kui
                   esimeeste konverents 
                     on veendunud, et tegemist on väga olulise küsimusega, ning artikli 49 lõikes 1 ja artiklis 50 sätestatud tingimused on täidetud, võib esimeeste konverents
                   otsustada, et kohaldatakse komisjonide ühiste koosolekute ja ühise hääletusega menetlust. Sellisel juhul koostavad vastavad raportöörid üheainsa raporti projekti, mille asjaomased komisjonid vaatavad läbi ja mis pannakse hääletusele 
                     nende ühistel koosolekutel, mida juhatavad ühiselt asjaomaste komisjonide esimehed. Ühiste koosolekute ja hääletuste ettevalmistamiseks võivad asjaomased komisjonid moodustada komisjonidevahelisi töörühmi.
                  
               
            
            
               
                  
                     1.
                     Esimeeste konverents 
                     võib juhul, kui tema poole pöördutakse artikli 188 lõike 2 alusel pädevusküsimuses,
                   otsustada, et kohaldatakse komisjonide ühiste koosolekute ja ühise hääletusega menetlust
                     , kui:
                  
               
               
                           —
                        
                        
                           
                              
                                 valdkond on VII lisa alusel lahutamatult seotud mitme komisjoni vastutusalaga ning
                              
                           
                        
                     
                           —
                        
                        
                           
                              
                                 esimeeste konverents on veendunud, et tegemist on väga olulise küsimusega.
                              
                           
                        
                     
                  
                     2.
                     Sellisel juhul koostavad vastavad raportöörid üheainsa raporti projekti, mille asjaomased komisjonid vaatavad läbi ja mis pannakse hääletusele 
                     asjaomaste komisjonide esimeeste ühisel juhtimisel.
                  
               
               
                  
                     Kõikides menetlusetappides võivad vastutava komisjoni staatusega kaasnevaid õigusi kasutada ainult need asjaomased komisjonid, kes tegutsevad ühiselt. Asjaomased komisjonid võivad moodustada töörühmi koosolekute ja hääletuste ettevalmistamiseks.
                  
               
               
                  
                     3.
                     
                     Seadusandliku tavamenetluse teisel lugemisel vaadatakse nõukogu seisukoht läbi asjaomaste komisjonide ühisel koosolekul, mis asjaomaste komisjonide esimeeste kokkuleppe puudumisel toimub nõukogu seisukoha parlamendile edastamisele järgneva esimese parlamendi organite koosolekuteks ettenähtud nädala kolmapäeval. Juhul kui puudub kokkulepe järgmise koosoleku kohta, kutsub selle kokku komisjonide esimeeste konverentsi esimees. Soovitus teisele lugemisele pannakse hääletusele ühisel koosolekul asjaomaste komisjonide raportööride koostatud ühise projekti alusel või selle puudumisel asjaomaste komisjonide esitatud muudatusettepanekute alusel.
                  
               
               
                  
                     Seadusandliku tavamenetluse kolmandal lugemisel kuuluvad asjaomaste komisjonide esimehed ja raportöörid ametiülesande korras lepituskomiteesse saadetud parlamendi delegatsiooni.